Mardaani 2 Box Office Collection Day 3: रानी मुखर्जी की फिल्म ने वीकेंड पर मचाया धमाल, केवल 3 दिनों में किया इतना कलेक्शन  
रानी मुखर्जी की फिल्म सिनेमाघरों में हुई रिलीज
फिल्म ने वीकेंड पर की बंपर कमाई
दो दिनों में किया इतना कलेक्शन
Mardaani 2 Box Office Collection Day 3: रानी मुखर्जी (Rani Mukherjee) की फिल्म 'मर्दानी 2 (Mardaani 2)' बॉक्स ऑफिस पर रिलीज हो गई है.  फिल्म की कहानी एक सीरियल किलर पर आधारित है, जो लड़कियों को अपना निशाना बनाता है. 'मर्दानी 2' में रानी मुखर्जी दमदार किरदार निभा रही है. उनकी एक्टिंग और परफॉर्मेंस दर्शकों को भी काफी पसंद आ रही है. रानी मुखर्जी (Rani Mukherjee) की फिल्म 'मर्दानी 2 (Mardaani 2 Box Office Collection)' ने तीसरे दिन यानी रविवार को भी बॉक्स ऑफिस पर खूब धमाल मचाया. फिल्म के शुरुआती आंकड़ों को देखते हुए यह अंदाजा लगाया जा रहा है कि रानी मुखर्जी की मर्दानी 2 ने रविवार को 7 करोड़ रुपये की कमाई की होगी. इस हिसाब से फिल्म ने केवल 3 दिनों में 17 करोड़ रुपये का कलेक्शन किया है. हालांकि, इसके आधिकारिक आंकड़ें नहीं आए हैं.
जामिया के छात्रों पर पुलिस ने लिया एक्शन, तो भड़के बॉलीवुड एक्टर बोले- जो लोग इस वक्त तालियां बजा रहे हैं....

बता दें, रानी मुखर्जी (Rani Mukherjee) की फिल्म 'मर्दानी 2 (Mardaani 2)' ने पहले दिन करीब 3.50 करोड़ रुपये के साथ ओपनिंग की थी. वहीं, दूसरे दिन यानी शनिवार को फिल्म ने 6.50 करोड़ रुपये का कलेक्शन किया. रानी मुखर्जी ने अपनी एक्टिंग से एक बार फिर खुद को साबित कर दिया है. दर्शकों के साथ-साथ क्रिटिक्स को भी फिल्म की कहानी बेहद पसंद आ रही है. फिल्म समीक्षक रानी मुखर्जी के दमदार किरदार की जमकर तारीफ भी कर रहे हैं.  
सपना चौधरी ने अपने नए गाने पर यूं किया धमाकेदार डांस, Video ने मचाई धूम
रानी मुखर्जी (Rani Mukherjee) की यह फिल्म काफी विवाद के बीच रिलीज हुई है. 'मर्दानी 2 (Mardaani 2)' को लेकर विवाद की शुरुआत फिल्म के ट्रेलर के रिलीज होने के बाद से हुई है. इसमें एक सीरियल रेपिस्ट और खूनी को दिखाया गया है जो शहर में कम उम्र की लड़कियों को अपने निशाने पर लाता है, ऐसा कहा गया है कि यह सच्ची घटना से प्रेरित है. रानी मुखर्जी (Rani Mukherjee) फिल्म में पुलिस अफसर शिवानी रॉय की अपनी भूमिका को दोहरा रही हैं, जो उस अपराधी को दो दिनों में पकड़ने की बात ठान लेती हैं.